CELEX: 62016TN0190
Language: el
Date: 2016-04-27 00:00:00
Title: Υπόθεση T-190/16: Προσφυγή της 27ης Απριλίου 2016 – Azarov κατά Συμβουλίου

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/30
            
         Προσφυγή της 27ης Απριλίου 2016 – Azarov κατά Συμβουλίου
   (Υπόθεση T-190/16)
   (2016/C 222/38)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Mykola Yanovych Azarov (Κίεβο, Ουκρανία) (εκπρόσωποι: G. Lansky και A. Egger, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση (ΚΕΠΠΑ) 2016/318 του Συμβουλίου, της 4ης Μαρτίου 2016, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 60, σ. 76) καθώς και τον εκτελεστικό κανονισμό (ΕΕ) 2016/311 του Συμβουλίου, της 4ης Μαρτίου 2016, για την εφαρμογή του κανονισμού (ΕΕ) 208/2014 σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία (ΕΕ L 60, σ. 1), κατά το μέτρο που αφορούν τον προσφεύγοντα·
            
         
               —
            
            
               να λάβει ορισμένα μέτρα οργανώσεως της διαδικασίας, που συνίστανται ειδικότερα σε:
               
                           —
                        
                        
                           ερωτήματα προς το Συμβούλιο·
                        
                     
                           —
                        
                        
                           αίτηση προς το Συμβούλιο να τοποθετηθεί γραπτώς ή προφορικώς επί ορισμένων πτυχών της ένδικης διαφοράς·
                        
                     
                           —
                        
                        
                           αίτηση παροχής πληροφοριών ή ενημερωτικών στοιχείων από το Συμβούλιο και τρίτους, μεταξύ άλλων από την Επιτροπή, την EADS [European Aeronautic Defense and Space Company (Ευρωπαϊκή εταιρία αεροναυτικής, άμυνας και διαστήματος)] και την Ουκρανία·
                        
                     
                           —
                        
                        
                           αίτηση προσκομίσεως εγγράφων ή οποιουδήποτε στοιχείου που έχει σχέση με την υπόθεση·
                        
                     
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τέσσερις λόγους.
   
               1.
            
            
               Πρώτος λόγος: Προσβολή των θεμελιωδών δικαιωμάτων
               Στο πλαίσιο του λόγου αυτού, ο προσφεύγων προβάλλει προσβολή του δικαιώματος ιδιοκτησίας και της επιχειρηματικής ελευθερίας. Επικαλείται περαιτέρω δυσανάλογο χαρακτήρα των επιβληθέντων περιοριστικών μέτρων.
            
         
               2.
            
            
               Δεύτερος λόγος: Κατάχρηση εξουσίας
               Στο πλαίσιο του λόγου αυτού, ο προσφεύγων προβάλλει μεταξύ άλλων ότι το Συμβούλιο ενήργησε κατά κατάχρηση εξουσίας, διότι με την επιβολή των περιοριστικών μέτρων στον προσφεύγοντα επιδίωκε πρωτίστως άλλους σκοπούς και όχι την πραγματική παγίωση και υποστήριξη του κράτους δικαίου και τον σεβασμό των ανθρώπινων δικαιωμάτων στην Ουκρανία.
            
         
               3.
            
            
               Τρίτος λόγος: Παραβίαση της αρχής της χρηστής διοικήσεως
               Στο πλαίσιο του λόγου αυτού, ο προσφεύγων επικαλείται ιδίως προσβολή του δικαιώματος για αμερόληπτη μεταχείριση, του δικαιώματος για δίκαιη μεταχείριση και του δικαιώματος για προσεκτική εξέταση των πραγματικών περιστατικών.
            
         
               4.
            
            
               Τέταρτος λόγος: Πρόδηλη πλάνη εκτιμήσεως